b"\n_START_ARTICLE_\nSant Miquel de les Borgetes\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia g\xc3\xb2tica situada dalt d'un tossal allargassat al nord-oest del municipi. T\xc3\xa9 una planta regular d'una sola nau orientada cap a l'est amb un absis carrat. La porta d'entrada consta d'un arc de pedra adovellat. A l'interior i al davant de la porta hi ha un arc de mig punt de 2,20 m d'ample per 2,10 m d'al\xc3\xa7ada i 1 m de gruix. L'edifici disposa d'una sola finestra. La coberta \xc3\xa9s de volta de can\xc3\xb3 i es troba refor\xc3\xa7ada per grans contrafors a l'exterior._NEWLINE_Al costat hi trobem la fortificaci\xc3\xb3 de les Borgetes, avui despareguda. A la part m\xc3\xa9s alta hi deuria haver una fortificaci\xc3\xb3 per\xc3\xb2 de l'antic poble no en resta res, ja que s'hi constru\xc3\xad un dip\xc3\xb2sit d'aigua. Al vessant meridional, per\xc3\xb2, hi ha restes de t\xc3\xa0pia que podria correspondre a les d'una bestorre de planta rectangular.\n_START_SECTION_\nHist\xc3\xb2ria\n_START_PARAGRAPH_\nAntigament fou esgl\xc3\xa9sia del poblat de Borgetes de Salema, llogaret que depenia de la Baronia d'Arbeca. A finals del segle XV va quedar despoblat. Des del 1988 es fan algunes reparacions i obres de restauraci\xc3\xb3: neteja de les runes; consolidaci\xc3\xb3 de la teulada i la volta, incorporant-hi nous blocs de pedra i la restauraci\xc3\xb3 del paviment i els dip\xc3\xb2sits. Actualment s'hi pot accedir sense perill. Ara al seu davant hi ha una zona per a fer aplecs i fogons per a coure carn."